open-index/open-wikipedia-markdown huggingface dataset:
Richard Helms

**Richard Helms** 30.3.1913. - 22.10.2002. je bio CIA direktor između 1966. i 1973. godine.

## Rani život

Helms se rodio u Philadelphiji 1913. godine, a u svojoj 22 godini života završava fakultet u Williamstown, Massachusetts nakon čega odlazi na putovanje u Europe gdje će tijekom Olimpijade 1936. godine u svojstvu američkog novinara raditi intervju Adolfa Hitlera. Nakon toga Richard Helms odlazi u Švicarsku gdje svom znanju njemačkog dodaje i francuski jezik.

## CIA

Nakon ulaska SAD u rat 1941. godine Richard Helms je završio u ratnoj mornarici do trenutka kada je njegovo znanje stranih jezika bilo primjećeno od OSS organizacije koja će kasnije biti pretvorena u CIAu. Gotovo odmah po završetku Drugog svjetskog rata u svojoj 33 godini Helms je bio unapređen u šefa američke tajne službe na području Austrije, Njemačke i Švicarske gdje dolazi do zastoja njegove karijere sve do propasti SAD invazije Kube 1962. godine nakon čega dolazi do velikog "čišćenja" CIA kadrova i njegovog unapređenja na položaja šefa Odjel za specijalne aktivnosti (CIA)Odjela za specijalne aktivnosti. Tijekom sljedeće 4 godine pod njegovim zapovjedništvom ovaj odjel izvršava uspješne državne udare u Iraku (1962), Južnom Vijetnamu (1963), Brazilu (1964), a nakon onog zadnjeg u Indoneziji 1965. godine Helms je bio unapređen prvo na položaj zamjenika direktora CIA, a potom i na mjesto direktora.

## CIA direktor i kasnije

Krajem šesdesetih i početkom sedamdesetih politika pučeva u Latinskoj Americi i Indokini se nastavlja bez promjene dok se s druge strane pojavljuje CIA teorija Južnog štita u Europi po kojoj su fašističke diktature u južnoj europi u američkom interesu. U skladu s tom teorijom u Grčkoj dolazi do puča 1967. godine i do pokušaja konfuznog puča u Italiji 1970. godine. Do iznenadnog prekida direktorske karijere Helmsa dolazi 1973. godine nakon što je odbio prijedlog Richarda Nixona da CIA preuzme krivicu za aferu Watergate. Kako bi bio dodatno ponižen on će biti smjenjen samo mjesec dana prije nego što bi po CIA pravilima stekao pravila za penziju. Nakon smjene Helms je bio maknut iz Washingtona i poslan u Iran kako bi tamo bio SAD ambasador.

Watergate afera kao i ona o CIA ulozi u puču protiv čileanskog predsjednika Salvador Allendea u kojoj je sam Helms odigrao veliku ulogu je početkom sedamdesetih izazvala zgražanje SAD stanovnika protiv agencije što na kraju dovodi do kongresne istrage u kojoj će Richard Helms lagati, zbog čega biva kažnjen, ali istovremeno dobiva još veće poštovanje svoje bivše agencije.

Tijekom svojih zadnjih 15 godina života reputacija Richarda Helms je bila potpuno obnovljena i među političarima, tako da je bio u slučajevima potrebe pozivan kao savjetnik od kasnijih CIA direktora i ostalih sigurnosnih službi. Richard Helms je umro 22.10.2002. godine.

## Vanjske veze
* Uloga u postavljanju Sadam Huseina na vlast
* Helms razgovara Watergate aferi
* dokumenti s kojih je skinuta oznaka tajnosti
Herc

**Herc** (znak: Hz) mjerna je jedinica za frekvenciju u Međunarodnom sustavu (SI) i ubraja se u izvedene jedinice SI. Definira se kao jedan ciklus periodične pojave u sekundi:
:1 Hz = 1 s−1

Češće korišteni višekratnici su:
* **kiloherc**, tisuću herca (1 **kHz** = 1 Hz)
* **megaherc**, milijun herca (1 **MHz** = 1 Hz)
* **gigaherc**, milijarda herca (1 **GHz** = 1 Hz)
* **teraherc**, bilijun herca (1 **THz** = 1 Hz)
__NOTOC__
## Obrazloženje
Jedan herc jednostavno znači *jedan u sekundi* (1/s); 100&nbsp;Hz znači *sto u sekundi* i tako dalje. Jedinica se može primijeniti na bilo koji periodični događaj – na primjer, možemo reći da sat kuca na 1&nbsp;Hz, ili možemo reći da ljudsko srce kuca na 1,2&nbsp;Hz. Nasuprot tome, frekvencije slučajnih događaja, kao što je radioaktivni raspad, izražavaju se u bekerelima.

Da bi se izbjegla zabuna periodičko ponavljanje kuteva se obično *ne* izražava u hercima, već se u tim slučajevima koristi jedinica kutne brzine kao što je radijan u sekundi (rad/s). Pri okretanju diska kod *jednog okretaja u minuti* (o/min) možemo reći da se disk okreće kutnom brzinom od 0,105 rad/s *ili* frekvencijom od 0,017&nbsp;Hz, gdje frekvencija u hercima odražava broj *cijelih* okretaja u sekundi.

## Historija
Jedinica herc je nazvana u čast njemačkog fizičara Heinricha Rudolfa Hertza koji je dao važan doprinos znanosti na području elektromagnetizma i usvojena je 1960. godine na Općoj konferenciji za mjere i utege *(Conférence générale des poids et mesures)*. Time je zamijenjeno prethodno ime jedinice, ciklus u sekundi (engl. *cycles per second* – cps), zajedno s pripadajućim višekratnicima, naročito *kilocycles* (kc) i *megacycles* (Mc). Pojam *ciklus u sekundi* se do 1970. uglavnom prestao koristiti.

## Primjena u računarstvu
Ovaj pojam u računarstvu označava radni takt integriranih krugova (centralnih procesora, radne memorije, grafičkih procesora...) te se još primjenjuje i u tehničkim karakteristikama zaslona. Kod označavanja centralnih procesora, pored oznake modela stoji i oznaka radnog takta u megahercima ili gigahercima. Sve do nedavno vrijedilo je pravilo: što više megaherca, to brži procesor, ali u posljednjih nekoliko godina proizvođači su počeli proizvoditi toliko različite vrste procesora da ova oznaka predstavlja mjerilo razlike brzine samo između istog modela nekog proizvođača na različitim frekvencijama.

## Poveznice
* Frekvencija
* Valna duljina
Aepyornis

***Aepyornis*** je rod izumrlih ptica neletačica iz porodice slonovki. Ima četiri vrste, a izumro je u 17. stoljeću.

## Opis
U ovom rodu su se nalazile vjerojatno najveće ptice koje su ikada postojale. Neke bi bile velike i do 3 metra, a teške oko 400 kg. Volumen jaja bi bio 160 puta veći od kokošjih jaja. U nekim slučajevima jaja bi bila duga oko 34 cm, a široka oko 1 metar (veća od jaja dinosaura). Kod ovih ptica prsna kost nije imala rtenjaču. Pronađeno je dosta primjeraka jaja ovih ptica, koji su sačuvani u muzejima.

## Taksonomija
Za rod *Aepyornis* se danas obično priznaju četiri vrste, *A. hildebrandti*, *A. gracilis*, *A. medius* i *A. maximus*, ali je validnost nekih osporena, te ih mnogi autori tretiraju kao samo jednu vrstu, *A. maximus*. 
* *Aepyornis gracilis* Monnier, 1913
* *Aepyornis hildebrandti* Burckhardt, 1893
** *Aepyornis mulleri* Milne-Edwards i Grandidier, 1894
* *Aepyornis maximus* Hilaire, 1851
** *Aepyornis modestus* Milne-Edwards i Grandidier, 1869
** *Aepyornis ingens* Milne-Edwards i Grandidier, 1894
** *Aepyornis titan* Andrews, 1894
* *Aepyornis medius* Milne-Edwards i Grandidier, 1866
** *Aepyornis grandidieri* Rowley, 1867
** *Aepyornis cursor* Milne-Edwards i Grandidier, 1894
** *Aepyornis lentus* Milne-Edwards i Grandidier, 1894

## Izvori
Ptice neletačice

**Ptice neletačice** (ili **trkačice**) su ptice koje nemaju sposobnost leta. Ovim pticama su krila tijekom evolucije zakržljala ili potpuno nestala. Jako dobro trče, kako kaže njihov drugi naziv trkačice. Neke ptice neletačice koriste krila kao peraje za plivanje. Vjeruje se da su ove ptice u većini slučajeva nastale u odsustvu brojnih prirodnih neprijatelja na otocima na kojima su boravile, pri čemu nisu imale potrebu letjeti. Neke ptice ove skupine su srodnici sa pticama letačicama što pokazuje da su one nastale tijekom procesa evolucije. Ptice neletačice od neprijatelja štite kandže ne nogama i krilima. Reducirane su im ključne kosti, a lopatica im je zakržljala. Danas postoji oko 40 ugroženih vrsta ptica trkačica, a najviše ih ima na Novom Zelandu. Najmanja od njih je *[[Atlantisia rogersi]]*, teška samo 30 grama i duga 12 cm, dok je najveći noj, visok 2.7 m i težak oko 150 kg (postojalo je i većih vrsta, ali su izumrle).
Čavlovica

**Čavlovica** je selo u Baniji, u opštini Dvor, Hrvatska.

## Stanovništvo

### Nacionalni sastav, [[1991]].
Emu

**Emu** (lat. *Dromaius novaehollandiae*) je druga po veličini suvremena ptica. Uz klokana se nalazi na grbu Australije.

## Opis
Vrat i noge su dugi, ali krila su sićušna: samo 20&nbsp;cm duga. Mladunci imaju uzdužne crne, smeđe i krem šare da bi se prikrili u grmlju i travi. Imaju dvostruko perje, od kojeg je drugo iste dužine kao i prvo. Nakon mitarenja ove ptice su tamne, ali kako pigmenti koji daju smeđu boju blijede na suncu, postaju svijetlije.

Hrani se dijelovima biljaka u kojima su koncentrisane hranjive materije: sjemenje, plodovi, cvijeće, mladi izdanci. Brzo se razmnožavaju i rastu.

Ženke polažu 9-20 jaja u travnju, svibnju i lipnju. Jaja koja su tek snesena su tamnozelena, ali tokom inkubacije tamne i postanu skoro crna.

## Rasprostranjenost
Naseljava Australiju. Stanište su mu sve oblasti osim prašuma i goleti; rijetko ga se može vidjeti u pustinjama i na krajnjem sjeveru.

## Odnos sa čovjekom
Do pred kraj 18. st. bilo je nekoliko vrsta i podvrsta emua. Patuljasti emui sa Kraljevskog otoka i Otoka klokana, kao i podvrste iz Tasmanije su bile istrebljene nakon dolaska europljana. Australska vlada je 1932. pokušala odstrjeliti emue trupama sa automatskim puškama. Ptice su bile izuzetno vješte u izbjegavanju metaka pa "rat protiv emua" nije uspio.

Jedini je živi predstavnik roda *Dromaius*.

## Drugi projekti

## Reference

* http://www.iucnredlist.org/details/141091
Pravi kazuari

**Kazuari** su porodica ptica neletačica koja nastanjuje Australiju i Novu Gvineju. Pripadnici te porodice spadaju u red veoma opasnih ptica, koje udarcima izuzetno snažnih nogu mogu usmrtiti manje životinje, a katkad ozbiljno povrijediti i neoprezne ljubitelje ptica, osobito one koji se previše približe njihovim staništima, stacioniranim uglavnom na nadmorskim visinama iznad tisuću metara, u gustišima i na nepristupačnim mjestima. Kazuari su posebice agresivni u razdoblju parenja, a zamimljiva značajka ovih ptica je da mužjaci skrbe o mladima, da ih hrane i nadziru njihov razvitak. Sistematizatori u porodicu pravih kazuara svrstavaju obično tri, niže navedene, vrste.

## Vrste
* Casuarius bennetti - Patuljasti kazuar
* Casuarius casuarius - Veliki kazuar
* Casuarius unapendiculatus - Jednokrestasti kazuar

## Drugi projekti
Casuarius lydekki

***Casuarius lydekki*** je izumrla vrsta ptice neletačice iz roda *[[Casuarius]]*. Ne zna se mnogo o njoj, niti zašto je izumrla.
Patuljasti kazuar

**Patuljasti kazuar** ili **Bennetov kazuar** (lat. *Casuarius bennetti*) je najmanja od tri vrsta kazuara. Ime je dobio u sjećanja na australskog prirodoslovca Georgea Bennetta. Živi na otocima Nova Gvineja, Nova Britanija i Yapen. Stanište su mu strma planinska područja do 3000 m nadmorske visine, bogata vegetacijom subtropskih i tropskih šuma.

## Opis
Najmanji je među svim kazuarima. Visok je oko 99-135 centimetara. Težak je prosječno 18 kilograma. Perje mu je crno i grubo. Nema ga na glavi i vratu koji su plavo i crveno obejeni. Na vrhu glave nalazi se koštani izraštaj u vidu "kacige", a vrat je bez kreste, po čemu se razlikuje od svojih najbližih srodnika iz roda *[[Casuarius]]*.

Krila su zakržljala, a snažne i čvrste noge su bez perja. Na nogama su tri prsta, od kojih unutrašnji ima široku kandžu koja može biti dugačka i do 10 cm. Ženka i mužjak se međusobno razlikuju po veličini. Ženka je krupnija.

## Ponašanje
Stidljiva je ptica koja se retko može vidjeti u prirodi. Aktivan je tijekom dana, provodi vrijeme u potrazi za hranom. Obično se nalaze sam ili u paru, a povremeno i u malim grupama. Ako je izazvan ili uplašen, brani se s udarcima snažnih nogu i njihovih ubojitih kandži. Navodno je u takvim okršajima ubio psa, pa čak i čovjeka.

Pokazuje izrazitu teritorijalnost. Teritorij koju obuhvaća za život jedinka varira od 1 do 5 km2. Veličina i oblik teritorija mjenjaju se u ovisnosti od količine hrane i sezone parenja i gniježdenja. Ženkama pripadaju različiti teritoriji nekoliko mužjaka koje se preklapaju.

Komunikacija ostvaruje se glasom koji je nizak i nalazi se na donjem pragu ljudskog sluha. Niska frekvencija glasa odlična je za guste šume u kojima ovi kazuari žive. Malo je poznato kako ovi kazuari komuniciraju za vrijeme parenja.

Malo se zna o načinu parenja patuljastog kazuara, bolje je proučeno kod njegova srodnika, velikog kazuara.

Ženke postavljaju između 4 i 6 jaja. Inkubacija traje između 49 i 52 dana, a mladi postaju samostalni za 7-16 mjeseci. Potpunu brigu o jajima i mladima vode mužjaci. Spolnu zrelost dostižu oko četvrte godine života.
Istočna moa

**Istočna moa** (lat. *Emeus crassus*) je izumrla vrsta moe, jedina članica roda *Emeus*. Živjela je u nizinskim područjima Južnog otoka na Novom Zelandu. Izumrla je oko 1500. zbog dolaska kolonista na otok, koji su je lovili zbog prehrane. 

Bila je prosječne veličine, 1,5 - 1,8 metara. Kao i druge moe, nije imala zakržljale kosti krila. Imala je dug vrat i snažne noge. Također je imala prsnu kost bez rtenjače. U odnosu na druge moe, stopala su joj bila iznimno velika, što joj je dosta usporavalo kretanje.
Kiviji

**Kiviji** su porodica manjih ptica trkačica. Klasificirane su kao porodica u redu nojevki, iako ćemo ih, ovisno o inim klasifikacijama naći i u izumrlom redu moavki (Dinomithiformes), te kao poseban red - Apterygiformes. Uglavnom nastanjuju Novi Zeland.

## Vrste
* *[[Apteryx australis]]* - Obični kivi (podvrste: *[[Apteryx australis lawryi]]*, *[[Apteryx australis australis]]*)
* *[[Apteryx haastii]]* - Veliki pjegavi kivi
* *[[Apteryx mantelli]]* - Sjevernootočni smeđi kivi
* *[[Apteryx owenii]]* - Mali pjegavi kivi
* *[[Apteryx rowi]]* 

## Drugi projekti
Smeđi kivi

**Obični** ili **smeđi kivi** (*Apteryx australis*) je vrsta kivija koji nastanjuje južni otok Novog Zelanda. Do 2000. godine je smatran istom vrstom kao i kivi sa sjevernog otoka, i još uvijek je po nekima.

## Opis
Smeđi kivi nema žlijezde iz kojih teče ulje, a njegovo perje nema zupce i kukice. Ima velike brkove oko usta i nema repa, samo trticu. Dug je 45–55&nbsp;cm, ženka je teška 2,1-3,9&nbsp;kg, a mužjak 1,6-2,8&nbsp;kg. Kljun je dug i tanak, i pomalo zakrivljen prema dolje. Ovo je noćna ptica, kao i ostali kiviji. Perje je riđe boje i lagano isprugano.

Smeđi kiviji komuniciraju zvukom i njime brane teritorije. Također pjevaju u duetu, sa ženkom koja se oglašava sa
"kee-wee" ili "kee-kee" i mužjakom sa "kurr kurr". Mužjaci su vokalniji i glasaju se u uspravljenoj poziciji sa raširenim nogama i kljunom uperenim prema gore.

Imaju duge kljunove sa nosnicama na vrhu, što im daje odličan osjet mirisa. Ovo koriste više nego vid ili sluh kada traže hranu skrivenu u zemlji. Hrane se gujavicama, larvama, puževima, paucima, gusjenicama i pravokrilcima. Želudac im je slab. Slijepo crijevo im je dugo i tanko i pomaže u probavi.

Ženke smeđeg kivija, kao i kod drugih vrsta kivija, imaju dva jajnika, ali samo lijevi jajovod funkcionira, što dopušta jajima iz oba jajnika da prođu. Monogamna je vrsta i kada se mužjak i ženka spare ostat će zajedno do kraja života i braniti svoj teritorij. Veličina teritorija je između 12 i 106 jutara zemlje. Gnijezda prave u jazbinama ili skrivene ispod guste vegetacije. Ženka nese 1-2 jajeta, obično samo jedno, koja mužjak inkubira 90 dana. Nakon nekoliko dana ptić izlazi iz gnijezda i sam se hrani, ali sa roditeljima može ostati oko jednu godinu.Kada ne inkubiraju jaja, odmaraju se sami na zaklonjenim mjestima na nivou tla.

## Rasprostranjenost i stanište
Smeđi kivi živi na oba otoka i otoku Stewart. Na Sjevernom otoku žive uglavnom u Northlandu i Taranakiju sa malenim raštrkanim populacijama drugdje. Na Južnom otoku žive u Fiordlandu i Westlandu. Staništa su im umjerene i suptropske šume, travnjaci i šikare, što gušće to bolje. Na otoku Stewart također žive na pješćanim dinama.

## Zaštita
2000. godine, nakon što je priznat kao zasebna vrsta od strane IUCN-a, smeđi kivi je smješten među osjetljive vrste. Njih oko 27 000 (procjena od 1996. godine) živi na površini od oko 9800 km2. *[[Trichosurus vulpecula]]* i hermelini jedu jaja, a ptiće jedu mačke i također hermelini. Odrasle ubijaju psi, lasice i oposumi. Populacija otoka Stewart je stabilna jer ovi grabežljivci još nisu došli na taj otok, ali je moguće da su ga 2000. kolonizirali hermelini.

## Drugi projekti
Konvergentna evolucija

Pod **konvergentnom evolucijom** (nazvanom još i **paralelizam** i **konvergencija**) se u biologiji podrazumijeva razvoj sličnih osobina i sličnih organa s istim funkcijama kod vrsta koje nisu međusobno srodne do kojih dolazi tijekom evolucije kao posljedica prilagođavanju sličnim uvjetima života. Iz toga slijedi da se slični oblici koji se nađu kod raznih živih bića mogu povezati samo s njihovom funkcijom, a ne znače obavezno da su vrste međusobno srodne. Klasičan primjer su lubanje vuka i vuka tobolčara koje su za laike gotovo jednake. Slično je i s prednjim ekstremitetima krtice i jedne vrste cvrčka koji su kod obje vrste prilagođeni kopanju pod zemljom i zbog toga su se kod njih razvili slični oblici, iako međusobno doista nisu srodni. Krtica je sisavac dok je cvrčak kukac, što je više nego očito već na temelju njihovog osnovnog plana građe (egzoskelet kod kukca, unutrašnji skelet kod krtice). Razlog ovom konvergentnom razvoju su jednaki faktori selekcije koji su doveli do sličnih prilagodbi.

Drugi očigledan primjer su udovi kralježnjaka koji žive u vodi a prilagođeni su kretanju pod vodom. Tako, primjerice, ribe, kornjače, dupini, kitovi i pingvini odstupaju u pojedinostima od osnovnog plana građe tijela s pet ekstremiteta pa su prema tome u širem smislu homologni između sebe, ipak se, zbog različitog porijekla, može smatrati da su međusobno analogni. Dakle, kao prilagodbu na slične životne uvjete razvili su slične oblike za iste funkcije.
Windows Fundamentals for Legacy PCs

**Windows Fundamentals for Legacy PCs** ("WinFLP") je Microsoftov operativni sistem, zasnovan na XP-u, ali optimizan za stariji, manje moćan hardver. Izdan je 8. jula 2006.

## Opis
Microsoft predstavlja Windows FLP kao operativni sistem koji pruža osnovne računarske servise na starijem hardveru, a pruža i neke druge stvari kao što je Windows Firewall, Group Policy, automatski update, itd.

Windows FLP je proizvod zasnovan na XP-u specijalno optimiziran za stare računare. Dopušta pokretanje aplikacija lokalno, kao i onih koje se pokreću preko Remote Desktopa.

Windows FLP se ne može kupiti u trgovinama ili dobiti sa novim PC računarom. Microsoft nudi FLP kao jeftinu nadogradnju firmama koje imaju velik broj Windows 9x računara ali im treba podrška za najnoviji sistem. Windows FLP ne uključuje igre, Outlook Express i neke alate sisteme, čak i u punoj instalaciji (1.1 GB).

Windows FLP predstavljen je, sredinom 2005, pod kodnim imenima "Eiger" i "Mönch".

## Minimalni sistemski zahtjevi
* Pentium procesor - 233&nbsp;MHz (300&nbsp;MHz preporučeno)
* 64 MB RAM (128 MB preporučeno)
* 500 MB prostora na tvrdom disku (1 GB preporučeno)
* rezolucija 800x600

## Glavne osobine
* Koristi manje radne memorije od Windows XP Professional verzije
* Podrška za skoro sve XP aplikacije
* Osnovna podrška za mrežu
* Podržava većinu drivera
* Nadogradnja starijih računara zbog modernizacije sigurnosti
* Podržava DirectX
* Podržava vanjske uređaje

## Ograničenja
* Dial-up i terminal nisu dopušteni
* Ima probleme kompatibilnosti sa nekim programima
* Može imati problema sa starijim drajverima
* Instalacija zahtijeva formatiranje tvrdog diska
* Ne uključuje Joystick Control Panel (JOY.CPL)
* Windows FLP nije preporučen korisnicima koji ne znaju engleski zbog toga što nakon instalacije MUI (*Višejezično korisničko sučelje*, en. *Multilingual User Interface*) paketa može doći do problema sa sistemom.

## Vanjske veze
* Windows FLP - web stranica - Microsoftove informacije o ovom sistemu.
Veliki nandu

**Veliki nandu**, **američki nandu** ili **obični nandu** (*Rhea americana*), je južnoamerička vrsta ptice neletačice. Njen areal je istočni dio Južne Amerike. Ne samo što je najveća vrsta roda *[[Nandui|Rhea]]*, već je i najveća živuća američka ptica. 

## Opis
Odrasli u prosjeku teže 20-27 kilograma i ugi su 129 cm od repa do kljuna. Visoke su 1,5 metar. Mužjaci su uglavnom veći od ženki i mogu težiti do 40 kilgorama i biti dugi preko 150 cm. 

Noge su im duge i snažne i imaju tri prsta. Krila kod nandua su relativno duga; koriste ih tokom naglih zaokreta u trku za održavanje ravnoteže. 

Perje je sivo ili smeđo, sa velikom induvidualnom varijacijom. Mužjaci su uglavnom tamniji od ženki. U divljini - posebno u Argentini - se ponekada pojave jedinke sa bijelim perjem i plavim očima, kao i albino jednike. Tek izlegli ptići su sivi sa tamnim vodoravnim prugama.

### Podvrste
Postoji pet podvrsta nandua, koje je teško razlikovati: 
* *R. americana americana* – sjever i istok Brazila. 
* *R. americana intermedia* – Uragvaj i jugoistok Brazila. 
* *R. americana nobilis* – istok Paragvaja. 
* *R. americana araneipes* – Paragvaj i Bolivija. 
* *R. americana albescens* – pampe Argentine južno do provincije Rio Negro.

## Rasprostranjenost i ponašanje
Nandu je nedemičan za Argentinu, Boliviju, Brazil, Paragvaj i Urugvaj. Ova vrsta nastanjuje pampe, šikare, pa čak i pustinje, iako više voli mjesta sa barem malo visoke vegetacije. Ne nastanjuje južnoameričke tropske kišne šume. Tokom sezone parenja ostaju blizu vode. 

Malena populacija nandua živi u Njemačkoj. Tri para su pobjegla sa farme u Groß Grönauu, Schleswig-Holstein, u kolovozu 2000. Preživjele su zimu i razmnožile se u staništu koje je slično onom u Južnoj Americi. Na kraju su prošli rijeku Wakenitz i ostale živjeti tamo. U listopadnu 2008 dva njemačka znanstvenika su izbrojala oko 100 ptica. 

Ti nandui su zaštićeni u Njemačkoj slično kao i u Južnoj Americi. 

### Ishrana i grabežljivci
Nandui se hrane korjenjem biljaka, lišćem, sjemenjem i malenim životinjama kao što su kukci. 

Prirodni grabežljivci odraslih nandua su puma i jaguar. Psi ponekada ubijaju mlade ptice a *[[Caracara plancus]]* ubija tek izlegle ptiće. Pasanci ponekada jedu jaja nandua. 

### Razmnožavanje
Nandui se razmnožavaju u toplijim mjesecima, između kolovoza i siječnja, ovisno o klimi. I mužjaci i ženke su poligamni (ženka se pari sa jednim mužjakom, snese jaja i ostavi ga da ih čuva, a ona odlazi da se pari sa drugim). Svaka od nekoliko ženki nese do deset jaja u gnijezdo, a mužjak ih zatim inkubira 35-40 dana. 

Jaja su zelenkastožuta kad su tek snesena, ali postanu blijedokrem boje jer budu izložena na svjetlosti. Gnijezdo je udubina prekrivena travom koju pravi mužjak. Svi se ptići, nakon inkubacije, izlegu u roku od 36 sati; izgleda da prvi ptići koji su spremni da se izlegu još u jajetu proizvode zvukove, koje čuju ptići u drugim jajima. Tako uspjevaju koordinirati istovremeno izleganje. Nandui su spolno zreli sa 14 mjeseci starosti.

## Drugi projekti
.nkee'us

**.nkee'us** (.s.nkeie'usox, Sinkiuse vlastiti).- jedna od lokalnih bandi Sinkiuse Indijanaca porodice Salishan koja je prema Teitu (1930) živjela u dolini rijeke Umatilla , a kulturno su pripadali području Platoa (ribari i kopači korijenja). Danas žive na rezervatu Colville. 

## Izvori
Aba

**Aba** može značiti:
* **[[Otac (aramejski)|Aba]]**, **abba** ili **ava**, imenica aramejskog porekla, koja znači ''otac'', a ima starozavetno značenje praoca;
* **[[Aba (tkanina)|Aba]]**, arabizam koji označava vrstu grubog vunenog sukna; zanatlija koji šije odela od abe zove se abadžija;
* **[[ABBA|Aba]]**, fonetski izgovor imena švedske muzičke pop-grupe;
* **[[Aba (Nigerija)|Aba]]**, grad u Nigeriji.
3.

Godina **3.** (**[[rimske brojke|III]]**) bila je redovna godina koja počinje u ponedjeljak u julijanskom kalendaru. U svoje vrijeme je bila poznata kao **Godina konzulstva Lamije i Servilija** ili, rjeđe, **godina 756. ''[[Ab urbe condita]]**''. Oznaka "3." za ovu godinu se koristi od ranog srednjeg vijeka, kada je kalendarska era Anno Domini u Evropi postala glavna metoda za imenovanje godina.

__NOTOC__
## Događaji

* Rimski Senat formalno produžava vladavinu cara Augusta za sljedećih deset godina. 
* Lucije Elije Lamija i Marko Servilije služe kao rimski konzuli.
* August formalno usvaja svog nećaka Gaja Cezara, učinivši ga tako preuzmpitivnim nasljednikom. Gaj je proglašen prokonzulom i poslan na specijalnu misiju na Istok.
* Marbod, kralj Markomana ujedinjenje pet germanskih plemena na području današnje Šleske i Saksonije, stvarajući tako prijetnju po Rim.
* Kralj Yuri od Goguryeoa premješta glavni grad države Goguryeo iz Tvrđave Jolbon u Tvrđavu Gungnae.
* Kineski carski regent Wang Mang zaustavlja zavjeru svog sina Wang Yua i svog zeta Lu Kuana, koji su ga uz podršku klana Wei htjeli svrgnuti s regentskog položaja. Wang Yu i Lu Kuan su pogubljeni, a potom slijedi čistka klana Wei.
* Menej postaje arhont Atene.

## Rođenja
* Ban Biao, kineski historičar (u. 54)
* Pavle iz Tarza (u. cca. 67)

## Smrti
*

## Reference
Yuri od Goguryeoa

Kralj **Yuri** (? - 18. n.e.) je bio drugi vladar Goguryeoa, najsjevernijeg od Tri kraljevstva Koreje, koji je vladao od oko 19. pne. do 18. n.e. Bio je najstariji sin kralja Dongmyeongseonga, osnivača kraljevstva. Kao i kod većine ranih korejskih vladara, podaci o njegovom životu se uglavnom temelje na korejskom tekstu *[[Samguk Sagi]]*.

Yuri se opisuje kao vojnički moćan i sposoban vladar. Godine 3. n.e. je prijestolnicu svoje države premjestio iz tvrđave Jolbon u tvrđavu Gungnae. Godine 9. je porazio Xiongnue. Tri godine kasnije mu je Wang Mang, kineski car iz novouspostavljene dinastije dinastije Xin, poslao izaslanstvo sa zahtjevom za trupama koje su trebale gušiti seljačke pobune. Yuri je umjesto toga zaratio s Kinezima.

Yuri je imao tri sina - Dojula, Hae-Myunga i Muhyula. Najstariji Dojul je umro u djetinjstvu, pa je Hae-Myung proglašen za prijestonasljednika. Međutim, ubrzo se ispostavilo da je Hae-Myung bahat i nediscipliran, pa je godine 14. Yuri prijestonasljednikom proglasio Muhyula. On je kasnije postao kralj Daemusin od Goguryeoa.

Yuri se pripisuje pjesma koju je napisao za svoju konkubinu Chihui, a koja nosi naziv *[[Hwangjoga]]* (황조가/黃鳥歌), što znači "Pjesma Žute ptice." Njen tekst se sačuvao do današnjih dana.

## Povezano
* Historija Koreje
* Tri kraljevstva Koreje
Gungnae

**Tvrđava Gungnae**, također poznata kao **Grad Guonei**, bila je druga po redu prijestolnica drevnog korejskog kraljevtsva Goguryeo. Za prijestolnicu je odabao kralj Yuri, drugi vladar kraljevstva, u oktobru 3. n.e. Grad je nekoliko puta bio zauziman i pljačkan sve do 19. vladara po imenu kralj Gwanggaeto Veliki, koji je značajno povećao teritoriju kraljevstva i učinio ga regionalnom silom Sjeveroistočne Azije. Nakon što je kralj Gwanggaeto umro godine 413, njegov sin kralj Jangsu je naslijedio prijestolje i prijestolnicu godine 427. premjestio u Pyongyang.

Prije nego što je kraljevstvo Goguryeo, sam Gungnae-seong je pao pod snage saveza Silla-Tang nakon kapitulacije koju je 666. godine potpisao general Yeon Namsaeng, sin Yeon Gaesomuna. Samo kraljevstvo Goguryeo je palo 668. kada je kineska vojska dinastije Tang zauzela Pyongyang te zarobila kralja Bojanga i Yeon Namgeona.

Nekadašnji grad se nalazio na mjestu današnjeg Ji'ana (集安) u NR Kini.

## Povezano
* Tri kraljevstva Koreje
.tskowa'xtsEnux

**.tskowa'xts<small>E</small>nux** (.skowa'xtsEnEx, Moses Columbia, Moses Band), jedna od bandi Sinkiuse Indijanaca, porodica Salishan, sa Priest's Rapidsa i susjednog područja u američkoj državi Washington. Prema svome najpoznatijem poglavisi Mosesu (u indijanskom imenu Sulk-stalk-scosum) poznati su i kao Moses Columbia ili Moses Band . 

U travnju 1879 za njih jwe utemeljen rezervat Columbia, sa kojeg su preseljeni uskoro na rezervat Colville. Moses je 1899. umro na rezervatu Colville u blizini Nespelema. Potomci im danas žive na rezervatu Colville u Washingtonu. 

## Izvori
Lucije Elije Lamija (konzul 3)

:*Za Lamijinog istoimenog unuka, v. članak o njegovog supruzi čije je ime bilo [[Domitia Longina]].*

**Lucije Elije Lamija** (*Lucius Aelius Lamia*, ? - 33) bio je rimski velikodostojnik iz vremena ranog Carstva. Godine 3. je pod carem Augustom služio kao konzul, a poslije toga kao guverner Germanije, Panonije i Afrike. Godine 22. ga je car Tiberije imenovao izaslanikom za Siriju, ali je uhapšen i nikada nije tamo otputovao. Kasnije se vratio u carsku milost, te je posljednju godinu života služio kao praefectus urbi.

Lamia's connection with the prominent Aelii Tuberones (including Aelia Paetina, second wife of the emperor Claudius) is not known.

## Izvori
Tacitus. Annales 4.13 and 6.27

## Vanjske veze
* Aelius Lamia entry in historical sourcebook by Mahlon H. Smith
Ban Biao

**Ban Biao** (, 3–54), kurtoazno ime **Shupi** (叔皮), bio je kineski historičar i državni službenik u doba dinastije Han. Bio je rodom iz današnjeg Xianyang u Shaanxiju, a na dvor je došao kao nećak Supruge Ban, znamenite pjesnikinje i konkubine cara Chenga.

Ban Biao je započeo pisanje *[[Knjiga Hana|Knjige Hana]]*, kapitalnog djela koga su završili njegov sin Ban Gu i kćer Ban Zhao, dok je brat Ban Chao bio znameniti vojskovođa.

## Ban Biao i potomci
* Ban Biao (班彪; 3-54; otac)
** Ban Gu (班固; 32-92; prvi sin)
** Ban Chao (班超; 32-102; drugi sin)
*** **Ban Xiong** (班雄; ?-iza 107; Ban Chaov najstariji sn)
*** **Ban Shi** (班始; ?-130; Ban Chaov drugi sin)
*** Ban Yong (班勇; ?-after 127; Ban Chaov najmlađi sin)
** Ban Zhao (班昭; 45-116; kćer)

## Povezano
* Knjiga Hana

## Izvori
* *[[Knjiga Kasnijeg Hana]]*, vol. 40, part 1.
* *[[Zizhi Tongjian]]*, vols. 33, 40, 41, 42, 44.
Marko Valerije Mesala Mesalin

**Marko Valerije Mesala Mesalin** (*Marcus Valerius Messalla Messallinus*, kraj 1. vijeka pne. - početak 1. vijeka n.e.) bio je rimski velikodostojnik iz doba ranog Carstva. Bio je sin znamenitog govornika i političara Marka Valerija Mesale Korvina. Godine 3. pne. je služio kao konzul. Kao guverner Ilirika je znatno doprinio porazu Batona u Velikom ilirskom ratu. Bio je oženjen za Klaudiju Marcelu Mlađu, kćer cara Augusta, i s njom imao sina Marka Valerija Mesalu Barbata - oca carice Valerije Mesaline - i kćer Valeriju.

## Izvori
* Tacitus - *Anali*
* Suetonius - *Životi dvanaest Cezara*
* Velleius Paterculus, 2.112.1-2, Cassius Dio, 55.30.1-5.
Šleska

**Šleska** ili **Šlezija** je historijska regija u srednjoj Evropi koja se danas većim dijelom nalazi u Poljskoj, a manjim dijelom u Češkoj i Njemačkoj.

Najveći šleski gradovi su Wrocław i Katowice u Poljskoj i Ostrava u Češkoj. Najveća rijeka koja protječe Šleskom je Odra. Zauzima površinu od 1.717&nbsp;km2 i ima oko 3 miliona stanovnika.

## Osobine i historija

Šleska se nalazi uz gornji i srednji tok rijeke Odre i jasno je ograničena na jugu planinskim lancem Sudeta. Njegov historijski glavni grad i glavno središte je grad Wrocław (nj. *Breslau*), a na području historijske Sleške nalaze se gradovi Ostrava (*Ostrau*), Katowice (*Kattowitz*), Gliwice (*Gleiwitz*), Bytom (*Beuthen*), Zabrze (*Hindenburg*), Syców (*Groß Wartenberg*), Namysłów (*Namslau*), Tychy (*Tichau*), Opole (*Oppeln*), Wałbrzych (*Waldenburg*), Zielona Góra (*Grünberg*), Chorzów (*Königshütte*), Brzeg (*Brieg*), Legnica (*Liegnitz*), Kłodzko (*Glatz*), Jelenia Góra (*Hirschberg*), Lubin (*Lüben*), Głogów (*Glogau*), Świdnica (*Schweidnitz*), Bolesławiec (*Bunzlau*), Oleśnica (*Oels*), Mysłowice (*Myslowitz*), Będzin (*Bendsburg*), Racibórz (*Ratibor*), Havířov (*Hawierow*), Český Těšín (*Teschen*), Görlitz.

Razni nazivi ove pokrajine su prilično slični u raznim jezicima i povezana su s imenom rijeke (danas rijeka Ślęza) i brda (planina Ślęża) u srednjo-južnoj Šleskoj, koja je služila kao mjesto kulta za pogane prije pokrštavanja. Neki polonisti naziv Ślęża [ˈɕlɛ̃ʐa] ili Ślęż [ɕlɛ̃ʂ] svode na sa staropoljskim riječima ślęg [ɕlɛŋk] i śląg [ɕlɔŋk], što znači vlaga ili slično.

## Podjele
* Gornja Šleska, glavni grad: Opole;
* Donja Šleska, glavni grad: Wrocław;
* Češka Šleska (*Moravska Šleska*) i Austrijska Šleska, glavni gradovi: Opava i Ostrava.

## Nazivi
* polj. *Śląsk*
* češ. *Slezsko*
* njem. *Schlesien*
* njemšl. *Schläsing*
* šl. *Ślůnsk*
* dlsrp. *Šlazyńska*
* glsrp. *Šleska*
* lat. *Silesia*
* fr. *Silésie*
* niz. *Silezië*
* it. *Slesia*
* svk. *Sliezsko*
* kaš. *Sląsk*

## Povezano
* Šlezija

## Reference
Herusci

**Herusci** (*Cherusci*), snažno i ratoborno germansko pleme nastanjeno u dolini reke Vezera, u njenom srednjem toku. Početkom 1. v. n. e. postali su rimski saveznici (*foederati*), ali su se već 10. god. odmetnuli pod Arminijem i uspeli da duže vreme zadrže svoju nezavisnost. Raspirujući razmirice među njihovim prvacima, Rimljani su uspeli da ih oslabe. Tome su doprineli i ratovi koje su Herusci morali da vode sa svojim germanskim rođacima, Hatima i Haucima.

Posle jednog neslavnog perioda pod kraljem koga su im dali Rimljani, Herusci napuštaju istorijsku pozornicu. Godine 15. n.e. spominje se Sigimund sin Segesta. On je bio izabran za sveštenika ubijskog hrama, ali ga je napustio pošavši u rat. Glavni grad ubijske oblasti bio je oppidum Ubiorum, kasnije Colonia Agrippinensis (Keln).

## Povezano
* Ubijci
Nikolaj iz Damaska

**Nikolaj iz [[Damask]]a** (grč. *Νικόλαος Δαμασκηνός*: Nikolāos Damaskēnos) je bio grčki povjesničar i filozof koji je živio u Rimskom Carstvu u doba vladavine Augusta. Rodio se u Damasku oko 64. pne. Bio je blizak prijatelj s Herodom Velikim, a prema Sofroniju poučavao je djecu Marka Antonija i Kleopatre. Njegov književni opus bio je golem, no većinom je izgubljen. Najvažnije djelo bilo je „Povijest“ koje se sastojalo od 144 knjige.

## Radovi
* „Povijest“
* „Augustov život“
* „Autobiografija“
* „Pregled o Aristotelu“
* „O biljkama“
* tragedije i komedije (izgubljena djela)

## Reference

## Literatura
* Rječnik klasične povijesti: „Nikolaj“ (*Nicolaus*), Harper and Brothers, New York, 1898.
* J. B. Lightfoot: *Origin and Affinity of the Essenes*, 1875.
* B. Z. Wacholder: „Nikolaj iz Damaska“ (*Nicolaus of Damascus*), University of California Studies, 1962.
* L. M. Yarrow: *Historiography at the End of the Republic*, izdavač: Oxford University Press, 2006., str. 67.–77.

## Vanjske veze
* Augustov život - engleski prijevod fragmenata
* Nikolaj iz Damaska (Archive.org, 1. stranica)
* Nikolaj iz Damaska: O Aristotelovoj filozofiji (Google Books, 1965.)
* K. Müller: Nikolajevi fragmenti, 3. svezak, str. 344. (PDF format)
4.

Godina **4.** (**[[rimske brojke|IV]]**) bila je prijestupna godina koja počinje u utorak u julijanskom kalendaru. U svoje vrijeme je bila poznata kao **Godina konzulstva Kata i Saturnina** ili, rjeđe, **godina 757. ''[[Ab urbe condita]]***. Oznaka "4." za ovu godinu se koristi od ranog srednjeg vijeka, kada je [[kalendarska era]] [[Anno Domini]] u Evropi postala glavna metoda za imenovanje godina.

== Događaji ==

* [[Rimsko Carstvo]], koje predstavlja [[Tiberije]], sklapa ugovor o miru i prijateljstvu s germanskim plemenom [[Cherusci|Herusci]], koje predstavlja kralj Segimer. Segimerovi sinovi [[Arminius|Arminije]] i Flav, se priključuju rimskoj vojsci kao komandanti pomoćnih trupa.
* [[Rimsko Carstvo|Rimski]] car [[Caesar Augustus|August]] nakon pogibije [[Gaj Cezar|Gaja Cezara]] poziva [[Tiberije|Tiberija]] u Rim i proglašava ga svojim nasljednikom, odnosno budućim carem. Istovremeno je nasljednikom proglašen i [[Agrippa Postumus|Agripa Postum]].
* Tiberije, pak, svojim nasljednikom proglašava [[Germanicus|Germanika]].
* Sekst Elije Kat postaje [[rimski konzul]].
* U Rimu donesen *Lex Aelia Sentia* koji regulira [[manumisija|manumisiju]], odnosno oslobađanje [[ropstvo|robova]].
* KInesko dijete-car [[Car Ping od Hana|Ping]] se vjenčava za [[Carica Wang (Ping)|caricu Wang]], kćer regenta [[Wang Mang]]a koji tako cementira svoju uticaj.
* [[Julija Starija]] se vraća iz izgnanstva te odlazi u [[Reggio Calabria|Regij]] gdje živi u sramoti.
* August daje pomilovanje [[Gnaeus Cornelius Cinna Magnus|Gneju Korneliju Cini Magnusu]] i [[Aemilia Lepida|Emiliji Lepidi]], kćeri [[Mamercus Aemilius Lepidus Livianus|Marka Emilija Lepida]], a koji su bili optuženi za zavjeru protiv cara.
* [[Partsko Carstvo|Partski]] kralj [[Fraat V od Partije|Fraatak]] i kraljica [[Musa od Partije|Musa]] svrgnuti i ubijeni, a kruna ponuđena [[Orod III od Partije|Orodu]] čine započinje [[interregnum]].
* [[Marcus Plautius Silvanus|Marko Plaucije Silvan]] imenovan rimskim prokonzulom Azije.
* [[Wang Mang]] preuzima titulu "Visoki vojvoda"
* Polijan Maradonije postaje [[arhont Atene]].
* [[Nikolaj iz Damaska]] piše 15-tomnu knjigu *Historija svijeta''.
* Namhae Chachaung nasljeđuje Bak Hyeokgeosea kao kralj korejskog kraljevstva Silla (tradicionalni datum).

## Rođenja
* Kolumela, rimski pisac (u. 70)
* Daemusin od Goguryeoa, kralj Goguryeoa (u. 44)
* Neki vjeruju da je Isus iz Nazareta zapravo rođen ove godine.

## Smrti
* Gaj Cezar, rimski vojskovođa, sin Marka Vipsanija Agripe i Julije Starije, poginuo za vrijeme pohoda u Artagiri u Armeniji
* Bak Hyeokgeose od Sille, prvi vladar Koreje
* Gaj Asinije Polion, rimski orator, pjesnik i historičar (rođen 65. pne.)
* Terencija, prva supruga Marka Tulija Cicerona (rođena 98. pne.).
* Ariobarzan II, kralj Medije Atropatene (rođen 40. pne.)
* Artavazd IV, kralj Armenije (rođen 20. pne.)

## Napomene i reference
Namhae od Sille

**Namhae od Sille** (?-24) bio je drugi po redu kralj Sille, jednog od Tri kraljevstva Koreje, a čija je vladavina trajala od 4. do 24. Često se naziva **Namhae Chachaung**, pri čemu *chachaung* označava drevnu Sillinu titulu, a koja po *[[Samguk Sagi]]ju* označava riječ "šaman" na starokorejskom.

Bio je najstariji sin osnivača države Park Hyeokgeosea i njegove supruge, Gospe Aryeong. Vladavinu mu je označila borba protiv stranih osvajača - Kineza iz Nangnanga (Kapetanija Lelang) i naroda Wa iz Japana. Namhae je te napade uspješno odbio.

## Povezano
* Historija Koreje
* Popis korejskih vladara
Mark Doty

**Mark Doty** (10. 8., 1953.) je američki pesnik i memoarista. Rođen je u Maryvillu, Tennessee.

Godine 1989 njegov partner Willy Roberts je dobio pozitivne rezultate na HIV,
In 1989, his partner Wally Roberts tested positive for HIV, što je dramatično uticalo na njegovo pisanje. Robertsova smrt 1994. godine inspirisala je Dotyja da napiše *Atlantis,* i *Heaven's Coast: A Memoir*, beveći se ovom temom. Godine 1995. dobio je nagradu T.S. Eliot Prize za književnost, kao prvi američki pesnik, koji je osvojio tu nagradu.

Predaje na univerzitetu Rutgers. Njegov suprug od 1995. godine je pisac, Paul Lisicky.

## Rad
### Poezija
* 1987: *Turtle, Swan*, Boston: David R. Godine 
* 1991: *Bethlehem in Broad Daylight*, Boston: David R. Godine 
* 1993: *My Alexandria*, Urbana and Chicago: University of Illinois Press; London: Jonathan Cape, 1995
* 1995: *Atlantis*, New York: HarperCollins; London: Jonathan Cape, 1996
* 1998: *Sweet Machine*, New York, HarperFlamingo; London: Jonathan Cape, 1998
* 2001: *Source*, New York: HarperCollins; London: Jonathan Cape, 2002 
* 2005: *School of the Arts*, New York: HarperCollins; London: Jonathan Cape, 2005
* 2008: *Fire to Fire: New and Selected Poems*, New York, HarperCollins
* 2008: *Theories and Apparitions*, London: Jonathan Cape

### Proza
* 1996: *Heaven's Coast* (memoari), New York: HarperCollins; London: Jonathan Cape, 1996; Stockholm: Kentaur
* 1999: *Firebird: A Memoir*, New York: HarperCollins; London: Jonathan Cape, 2000
* 2001: *Still Life with Oysters and Lemon*, Boston: Beacon Press
* 2007: *Dog Years*, New York: HarperCollins; London: Jonathan Cape, 2007;
* 2010: *The Art of Description*, St. Paul: Graywolf Books

## Reference

## Vanjske veze
* Zvanični sajt 
* Mark Doty's MySpace
* Modern American Poetry 
* Academy of American Poets
Anderson Bigode Herzer

**Anderson Bigode Herzer** (*rođen kao Sandra Mara Herzer* 10. juna, 1962. u Rolândiji, Paraná, Brazil - 10. avgust, 1982, u São Paulo, São Paulo, Brazil), bio je brazilski pisac i pesnik. Izvršio je samoubistvo u svojoj 20. godini Film *[[Vera (film)|Vera]]* reditelja Sérgia Toleda je zasnovan na njegovom životu.

## Biografija
Herzer je bio transmuškarac, koji je odrastao u domu za nezbrinutu decu. O svom životu pisao je u knjizi *A queda para o alto*, koja je poslužila kao osnova za film *[[Vera (film)|Vera]]*. Imao je samo četiri godine kada je njegov otac ubijen, a majka, koja se bavila prostitucijom u to vreme, nije mogla da se brine o njemu i smestila ga je u dom. Ubrzo zatim i ona je umrla.

Iako je Herzer smatrao da je lezbejka tokom jednog dela svog života, kasnije se identifikovao kao transseksualac. U toku školovanja je bio problematičan i često je učestvovao u tučama, koristio drogu i alkohol.

Sa 17 godina, dirnut njegovom poezijom i pisanjem, angažovao ga je skupštinski poslanik Eduardo Suplicy u svojoj kancelariji.

## Smrt
Uprkos podršci koju je imao, Herzer se osećao veoma loše i rešio je da izvrši samoubistvo sa 20 godina.

## Reference
Andrew Sullivan

**Andrew Michael Sullivan** (**Endru Salivan**, rođen 10. avgusta, 1963.) je engleski pisac, urednik i konzervativni politički komentator. Svoj rad fokusira na američki politički život. Rođen i odrastao u Engleskoj, Sullivan živi i radi u SAD od 1984. godine. Otvoreno je gej i katolik.

Sullivan se navodi kao pionir političkog blog novinarstva, pošto je jedan od prvih političkih komentatora u SAD koji su počeli da bloguju. Sullivan je najpre počeo da piše svoj blog za *[[Time Magazine]],* da bi se februara, 2007. prebacio na *[[The Atlantic Monthly|The Atlantic]]*, gde je imao preko 40 miliona poseta u prvih godinu dana Bivši je urednik za *[[The New Republic]]* i autor je pet knjiga.

## Bibliografija
* Sullivan, Andrew (1995). *[[Virtually Normal: An Argument About Homosexuality]]*. Knopf. .
* Sullivan, Andrew (1998). *Love Undetectable: Notes on Friendship, Sex and Survival*. Knopf. .
* Sullivan, Andrew (2004). *Same-Sex Marriage Pro & Con: A Reader*. Vintage. 
* Sullivan, Andrew (2006). *The Conservative Soul: How We Lost It, How to Get It Back*. HarperCollins. .
* Sullivan, Andrew (2007). *Intimations Pursued: The Voice of Practice in the Conversation of Michael Oakeshott*. Imprint Academic. 

## Povezano
* Obama Republican

## Reference
;Knjige su citirane prema članku sa engleske Wikipedije.

## Vanjske veze

* Andrew Sullivan's blog, The Daily Dish 
* Andrew Sullivan's own biographical statement
* Andrew Sullivan, *[http://www.theatlantic.com/doc/print/200811/andrew-sullivan-why-i-blog Why I Blog] *, The Atlantic, 2008-10-20
Emilija Lepida

**Emilija Lepida** (*Aemilia Lepida*) je u starom Rimu bilo ime koje su nosile pripadnice porodice Emilijevaca, odnosno koje su dobijale kćeri ogranka Lepid (*Lepidus*) iste porodice. Rimska historija poznaje nekoliko žena s tim imenom, od kojih je većina živjela u doba ranog Carstva, odnosno bila rodbinski povezana s vladajućom Julijevsko-Klaudijevskom dinastijom. Ovdje se navode:
* Emilija (1. vijek pne.), supruga Metela Scipiona i bivša vjerenica Katona Mlađeg;
* Emilija Lepida (1. vijek pne.), supruga Lucija Kornelija Sule Fausta;
* Emilija Lepida (1. vijek pne.), supruga konzula Gneja Domicija Ahenobarba;
* Emilija Lepida (22. pne. - ?), kćer Lucija Emilija Paula i Kornelije Scipion;
* Emilija Lepida (4/3. pne. - ?), kćer Lucija Emilija Paula i Julije Mlađe, nakratko vjerena za cara Klaudija;
* Emilija Lepida (? - 20), kćer Lepida Mlađeg, pogubljena pod optužbom za čarobnjaštvo, preljub i trovanje;
* Emilija Lepida (? - 36), kćer Marka Emilija Lepida, supruga Druza Mlađeg, izvršila samoubistvo nakon što je optužena za preljub s robom;
* Emilija Lepida (1. vijek n.e.), supruga budućeg cara Galbe.

## Reference
Marko Plaucije Silvan

**Marko Plaucije Silvan** (*Marcus Plautius Silvanus*), bilo je Rimsko Carstvo|rimski velikodostojnik iz doba cara August (rimski car)|Augusta. Služio je kao konzul godine 2. pne., te kao prokonsul Azije godine 4-5. n.e.. Godine 9. je služio u Panoniji , Dalmaciji i Ilirku, u doba Velikog ilirskog ustanka.

## Izvori
Orod III od Partije

Kralj **Orod III** (? - 6) bio je vladar Partskog Carstva od oko 4. do 6. n.e. Kraljem su ga proglasili vodeći partski velikaši nakon svrgavanja i ubistva kralja Fraata V i njegove majke Muse. Brzo se pokazalo, prema Josipu, kako je novi kralj "izuzetno okrutan" te je protiv sebe okrenuo podanike. Nakon kratkotrajne vladavine ga je pokupao naslijediti Vonon I, brat kralja Fraata, ali je umjesto toga došlo do građanskog rata s pristašama Artabana II.

## Izvori
* Josephus, *Jevrejske starine*, xviii.
Manumisija

**Manumisija** () je čin kojim u robovlasničkim društvima rob, u pravilu voljom svog gospodara, dobija slobodu.

Formalne manumisije: *manumissio vindicta* (odvija se u obliku prividne parnice pred magistratom), *manumissio censu* (oslobađanje roba na način da se rob prililikom popisa stanovništva od strane cenzora upisivao u isti), *manumissio testamentaria* (oslobađanje roba testamentom).

Neformalne manumisije: *inter amicos* (među prijateljima), *per epistulam* (putem pisma), *in ecclesia* (u crkvi), *per mensam* (za stolom).

## Izvori
;Napomene

;Literatura
* Bradley, K. R. 1984, *Slaves and masters in the Roman Empire*.
* Garlan, Y. 1988, *Slavery in Ancient Greece*. Ithaca. (trans. Janet Lloyd)
* Hopkins, M. K. (ed) 1978, *Conquerors and Slaves*.
* 
* 
* 
*
Pinocchio

**Pinokio** (talijanski: *Pinocchio*) je književni lik iz istoimene bajke. Priču je 1881. godine napisao Carlo Collodi. Pinocchio je drveni lutak stolara Gepetta te je bio sklon lažima, ali je na kraju bajke postao pravi dječak. Po bajci je 1940. snimljen Disneyev crtani film.

Bajka o Pinokiju ima i značajnu PEDAGOŠKU vrednost: svo vreme Pinokio je rastrzan izmedju DOBROG i LOŠEG; nijedna laž ne ostaje nekažnjena (Pinokiju raste NOS i tako ga razotkriva), a jedino ga poslušnost i marljivost mogu pretvorti u ŽIVOG DEČAKA. Čak je i dobra vila stroga i neumoljiva. Jedino je "tata" Geppeto (Đepeto) blag i popustljiv - baš kao što su to RODITELJI prema svojoj deci.
Daemusin od Goguryeoa

Kralj **Daemusin od Goguryeoa** (4-44) bio je treći po redu vladar države Goguryeo, najsjevernijeg od Tri kraljevstva Koreje. Vladao je od 18. do 44. a njegovu vladavinu je karakterizirala teritorijalna ekspanzija, odnosno osvajanje i aneksija manjih država, kao i moćnog kraljevstva Dongbuyeo.

## Reference

## Povezano
* Historija Koreje
* Tri kraljevstva Koreje
Kolumela

**Lucije Junije Moderat Kolumela** (*Lucius Junius Moderatus Columella*, Gades, Hispania Baetica, 4. n.e. - cca. 70. n.e.) bio je rimski pisac. Nakon karijere u vojsci, i službe kao tribun u Siriji, oko 35. godine se posvetio vlastitom imanju i pisanju u slobodno vrijeme. Napisao je knjigu *De re rustica* u 12 tomova, namijenjenu kao poljoprivredni udžbenik. Taj je tekst potpuno sačuvan i predstavlja najdragocjeniji izvor podataka o rimskoj poljoprivredi.

## Djela
* *[[De Arboribus]]* (O drveću)
* *De Re Rustica*

## Povezano
* Junia (gens)

## Vanjske veze

* Complete text in Latin at The Latin Library
* Books I‑IV in English translation at LacusCurtius
Nukleotidi

**Nukleotidi** su monomerske jedinice nukleinskih kiselina i posrednici u reakcijama prijenosa energije u stanicama (adenozin). Kao i sve molekule s 2-3 fosfatne skupine vezane za 5' ugljik, spadaju među **nukleozidne monofosfate**, jer izdvajanjem fosfatne skupine tvore nukleozid. Najveći je broj RNK ili DNK molekula izgrađen od samo 4 osnovna tipa nukleotida.

Svaki se nukleotid sastoji od pet-ugljičnog šećera za koji su vezane fosfatna skupina i dušikova baza. Šećer može biti D-riboza (kod RNK) ili D-deoksiriboza (kod DNK). Fosfat je fosfoesterskom vezom spojen s 5' ugljikom u šećeru, dok je baza vezana za 1' ugljik. Baza može biti *purinska* ili *pirimidinska*. DNK sadrži purine **[[adenin]] (A)** i **[[guanin]] (G)**, te pirimidine **[[citozin]] (C)** i **[[timin]] (T)**. RNK također sadrži adenin, gvanin i citozin, dok timin zamjenjuje pirimidinskom bazom **[[uracil]] (U)**. 5 navedenih dušikovih baza ubrajamo među 30 najčešćih molekula u stanicama.

## Vanjske veze

* Nukleotidi
* Biosinteza nukleotida